Een sterf toe bakkies botsFoto verskaf deur ER24 Een man is Woensdag dood en vyf persone, insluitend twee kinders, beseer tydens ŉ ongeluk tussen twee bakkies in Randfontein aan die Wes-Rand. Russel Meiring, woordvoerder van ER24, sê paramedici het omstreeks 11:40 by die toneel opgedaag. Een bakkie het langs die pad gestaan en die ander een in die middel van die pad in Hondastraat. “Verskeie mense het om die voertuig langs die pad gelê. Een man was in ŉ kritieke toestand. Vyf persone, insluitend twee kinders, het matige beserings opgedoen.” Die pasiënte is op die toneel behandel en na nabygeleë hospitaal geneem. “Die man, wat kritiek beseer is, het by die hospitaal aan sy beserings beswyk.” Plaaslike owerhede stel ondersoek in.